
ЗА НАС-профил

В ЦЕНТЪРА НА НЕЩАТА СТОИ ЧОВЕКЪТ!

Колкото по-голямо е физическото ограничение, толкова по-важни са и най-малките стъпки, които означават движение. С обединението на две силни марки ние имаме предимството да подхождаме индивидуално към различните изисквания на хората с увреждания. Като група ние използваме обединението от опит и способности, за да създадем и развием нови потенциали и възможности. Идеите и иновациите се влагат в продукти, които могат да се предлагат конкурентно на най-високо ниво. Нашият международен пазар има бъдеще – заедно сме подготвени по-добре.

НАШАТА МИСИЯ

Основен принцип и най-висока цел за нас винаги са поддържането и възстановяването на

безпрепятствената интеграция на хората с увреждания в обществото.

ИСТОРИЯ

Не започвай с големи намерения, а с малки стъпки.

С това мото през 1936 г. основателят на фирмата е започнал да изгражда предприятие със световно значение. Вече седемдесет години МЕЙРА конструира и произвежда инвалидни колички. През 1995 г. в предприемаческата група, чрез Ортопедия се интегрира втора, силна и известна в цяла Европа марка. През 2006 г. двете марки се обединиха и от този момент заедно снабдяват, както европейския, така и световния пазар с нови, ориентирани към нуждите продукти.

НАШАТА ОТГОВОРНОСТ

Ние изпитваме отговорност към хората, на чието доверие се радваме от години. Тази

отговорност се предава от поколение на поколение. Затова ние разработваме инвалидни колички и рехабилитационни средства с най-високо качество и практичност. Нашите продукти помагат и мотивират хората с увреждания и болните хора в ежедневието, при спорт, за рехабилитация и обслужване.

КАЧЕСТВО

За да можем постоянно да подобряваме надеждността и качеството МЕЙРА-ОРТОПЕДИЯ инвестира в изследване и разработки значителна част от своите обороти. В конструкторските бюра, електронната лаборатория и в създаването на мостри работят над 30 елитни специалисти. Инвалидните колички на МЕЙРА-ОРТОПЕДИЯ се конструират с помощта на най-модерни

CAD-съоръжения. Това позволява изпитание на конструкцията още в стадия на изработване на чертежите. Електронната лаборатория е в състояние да разработва и тества и комплексни микроконтролери.
МЕЙРА – ОРТОПЕДИЯ ФИРМЕНА ГРУПА за управление на електрическите инвалидни колички. Компютърно управляемият контролен пункт позволява самостоятелно проследяване на циклите на движение на инвалидните колички при продължително ползване, провеждането на тестове, на които трябва да се подлага всяка ново конструирана електрическа инвалидна количка. Въпреки всеобхватната контролна техника практичността на инвалидните колички може да се провери само с практически опити. За тази цел МЕЙРА разполага с терен за тестове с различни отсечки и наклони. Освен това се извършват няколкодневни пробни тестове с хора с увреждания, при които се установява ефектът на новите инвалидни колички при практическо ползване.

МЕЙРА-ОРТОПЕДИЯ работи със система за управление на качеството, която съответства

на DIN EN ISO 9001 и ISO 13485, при което конструкцията и процесите на организация се

дефинират в специален “Наръчник за УПРАВЛЕНИЕ НА КАЧЕСТВОТО”.

ИНОВАЦИЯ

При новите разработки ние сме постоянно в пряк диалог с лекари, терапевти, специалисти и хора с увреждания. Съвместните изследователски проекти с Висши учебни заведения и институти допринасят за получаване и внедряване на нови знания в разработките: от поведението при движение на инвалидните колички до комфорта на седене и комплексното управление.

МЕЙРА-ОРТОПЕДИЯ знае, че инвалидните колички и рехабилитационните средства са

продукти, които трябва да се обясняват добре. Затова при нас всяка седмица се провеждат обучения, при които консултантите-рехабилитатори, терапевтите и сътрудниците от

рехабилитационните центрове се информират за използването и поддръжката на нашите

продукти.

СУРОВИНА

Конструкторите на МЕЙРА-ОРТОПЕДИЯ се отнасят с чувство на отговорност при използването на различните суровини при производството на инвалидни колички. При всяка нова разработка важи изискването за оптимално изпълнение на аспектите “Тегло”, “Издръжливост” и “Способност за рециклиране”. Доколкото е възможно, се използват материали, които без проблеми могат да се рециклират и използват втори път. По-големите пластмасови части са обозначени с вида на материала, за да могат при отстраняване да се сортират правилно.

За своите продукти групата е получила както IF-Ecology-Award, така и IF-Material-Award.

ВАШИЯТ ИЗБОР

Продуктите на МЕЙРА-ОРТОПЕДИЯ са конструирани и изработени от водещите в Европа

специалисти по “Рехабилитация”, “Ергономия” и “Ерготерапия”, ползвайки най-съвременни

технологии и суровини, за постигането на ефективна и устойчива рехабилитация и социална интеграция на хората с увреждания.

Избирайки продуктите на МЕЙРА-ОРТОПЕДИЯ, Вие избирате качество на живот!

Последното от направените дарения осигуряващи достъпна среда

На 27 юли 2009г. от 13 часа в Дневния център за деца и младежи с физически и интелектуални увреждания се състоя мило тържество. Поводът бе направеното дарение от хуманитарната служба към Църквата на Исус Христос и светиите от последните дни. Освен дарителите гости на тържеството бяха още директорът на Регионална дирекция социално подпомагане гр. Плевен г-жа Незабравка Булянска, директорът на Общинска служба социално подпомагане гр. Плевен  г-жа Теменужка Диманова, специалистът от Община гр. Плевен г-жа Латинка Гъркова и представители на съюза на слепите гр. Плевен.

Директорът на Дневния център г-жа Йорданка Валакова, след като ги представи поздрави гостите. Тя благодари на дарителите за направеното дарение и разказа за него. Това е стълбищен ескалатор за инвалидни колички на стойност 9500 лв.. Той позволява на всички инвалидни колички да се придвижват по стъпала и в двете посоки. Тъй като осем от двадесет и деветте деца ползват колички, това е наистина голямо предимство. Този ескалатор е мобилен, което позволява пренасянето му и ползване и на други места. Човек със запазен интелект и двигателни умения на горните крайници сам може да управлява ескалатора.

Първа Теодорка Бориславова демонстрира устройството. След това децата бяха поздравени и от дарителите. Те са щастливи, че могат да бъдат полезни.
На края децата изнесоха и малка програма. Теодорка Бориславова изпя песента " Всяко добро същество ", Теодор рецитира стихотворението " Бели гълъби". Петя и Цецко също поздравиха гостите. Всички изпяха песните " Боряно Борянке" и " Знамето ни е трицветно".

Ще бъдат създавани трапезарии
По предложение на министър Тотю Младенов Съветът за тристранно сътрудничество обсъди премахването на програмата за пенсионерските почивки, от която са останали малко над 2 млн. лв. „Искаме да ги заменим с разкриването на социални трапезарии в страната именно в зимния период, когато се очаква да е тежко, особено за най-уязвимите групи в България. Общините ще кандидатстват с проекти и ще им се осигуряват тези средства", обясни социалният министър.

Да подпомогнем младите хора със зрителни увреждания в избора на професия. Разкриване на самостоятелен бизнес

Класическата схема за разкриване на самостоятелен бизнес при зрително затруднени млади хора е Добре известна и тя е следната. Състои се от следните важни групи дейности и респективно необходимите за това умния избор на предмет на дейност,  оценяването на собствените възможности за бизнес и оценяване на благоприятните пазарни условия за това. Разкриването на самостоятелен бизнес е свързано с ясно дефиниране на даден предмет на бизнеса, с ясни, конкретни, времеви и реалистични цели. Генерирането на алтернативи  независимо от предметността и ясните цели, младите зрително увредени хора трябва да имат умението да мислят алтернативно, т.е. да представят предстоящите задачи в различен пазарен или човешки аспект на развитие , като организация на дейност, необходими ресурси и отношения между тях, различни технологични схеми за реализиране нацелите. Трябва да се изгради добра информационна култура за съответната предметна област, в която предстои да се разгърне дейността на бизнеса. В противен случай е трудно да се тръгне към анализиране на визираните алтернативи пред собствения бизнес. Събраната информация подлежи на сериозен съдържателен и пазарен анализ. Тук са необходими сериозни умения за анализ на обективни и субективни страни в самостоятелния бизнес. Избирането на най-добрата алтернатива  е решителният момент преди стартирането на собствен бизнес. Най-доброто решение трябва да отваря възможностите на младите хора със зрителни увреждания, да започнат   В съответствие с възможността да обвържат своите жизнени и интелектуални сили с предстоящия бизнес . Това представлява система от мерки (формални и неформални), които трябва да приведат целите и задачите в дейности и резултати. Оценяването ефективността на решението също е система от мерки за оценяване на развитието и продуктивността на взетото решение, вид фирмен мониторинг на решението. Несъмнено горните дейности трябва да включват и много добри познания и умения на зрително увредените млади хора. Тези умения са свързани при тях преди всичко със собственото професионално идентифициране. Това са строги лични умения, които могат да се дефинират в групи близки до горните. Зрително увредените млади хора трябва да умеят да си дадат отговор на следните въпроси: Каква личност съм аз? Какви основни познания и умения имам за започване на самостоятелен бизнес? Каква работа харесвам и каква работа не харесвам? Кои са моите най-силни страни и съответно слабости? Имат ли връзка с избраният от мен бизнес? Какво е отношението между моите силни страни и предпочитаният от мен бизнес като пазарно развитие? Какво трябва да направя, че интересите ми да се съхранят трайно и да се развиват така, че да си “принадлежа”?

Извадки от закони, касаещи хората с увреждания

Конституция на Република България

Чл. 16. Трудът се гарантира и защитава от закона. 

Чл. 48. (1) Гражданите имат право на труд. Държавата се грижи за създаване на условия за осъществяване на това право. 

(2) Държавата създава условия за осъществяване на правото на труд на лицата с физически и психически увреждания. 

Закон за защита, рехабилитация и социална интеграция на инвалидите (ЗЗРСИИ) 

Чл. 20. (Изм. - ДВ, бр. 31 от 2001 г.) (1) На работодател, наел на работа инвалиди с трайни увреждания, се предоставят от фонд "Професионална квалификация и безработица" средства при условия и по ред, определени със Закона за закрила при безработица и насърчаване на заетостта.

(2) Изпълнението на задължението за създаване и поддържане на работни места по чл. 315 от кодекса на труда може да стане въз основа на договор със специализирани предприятия, кооперации и цехове за инвалиди. В този случай работодателят заплаща разходите за разкриване и поддържане на работни места. 

Чл. 24. Министерският съвет приема целеви програми за стимулиране на самостоятелна стопанска дейност и самопомощ за трудова рехабилитация и заетост на инвалидите и определя реда за финансирането им.

Чл. 51. (1) (Изм. - ДВ, бр. 31 от 2001 г.) Средствата по фонд "Рехабилитация и социална интеграция" се разходват за:

5. финансиране на проекти и програми за професионално обучение и преквалификация на инвалиди по чл. 17, ал. 3; 

Закон за насърчаване на заетостта (ЗНЗ) 

преференции за работодатели, наемащи хора с увреждания

Чл. 52./ИЗМ.- ДВ, бр.26 от 2003г/

/1/ За всяко разкрито работно място, на което са наети безработни лица с трайно намалена работоспособност, насочени от поделенията на Агенцията по заетостта, на работодателя се предоставят суми съгласно чл.30а, ал. 2 за времето, през което лицата са били на работа, но за не повече от 12 месеца. 

/2/ За всяко разкрито работно място за наемане на временна, сезонна или почасова работа, на което са наети безработни лица с трайно намалена работоспособност, насочени от поделенията на Агенцията по заетостта, на работодателя се предоставят суми съгласно чл. 30а, ал.2 за времето, през което лицата са били на работа, но за не повече от 6 месеца. 

За изпълнение на програмите и мерките за насърчаване на заетостта се предоставят средства, подробно описани в чл. 30 а. За да се ползват преференциите, работодателят трябва да знае, че трябва да сключи договор по чл. 30 б от ЗНЗ. 

Правилник за прилагане на ЗНЗ

условия и ред за включване в програми и за ползване на преференции по мерки за заетост и обучение

Чл. 29. (1) Средствата по чл. 36, 37, 41, 43, 45, 46, 50, 51, 52, 53, 55 и 55а ЗНЗ се предоставят на работодателите при наемане на работа на насочени от поделение на Агенцията по заетостта (Бюро по труда) безработни лица, отговарящи на условията за включване в съответната насърчителна мярка. 

(2) Средствата по ал. 1 се предоставят въз основа на: 

1. заявка от работодателя за свободни (новооткрити) работни места; 

2. писмено искане за насочване на безработни лица на работа на обявените свободни (новооткрити) работни места; 

3. сключен писмен договор между поделение на Агенцията по заетостта и работодателя във връзка с ползването на средства по преференцията; 

4. документ за средносписъчната численост на персонала в предприятието за последните 6 месеца - в случаите по чл. 36, ал. 1, чл. 37, 43, 50, 51, 53, 55 и 55а ЗНЗ; 

5. писмена декларация за липса на изискуеми публични задължения. 

(3) Работодателите носят наказателна отговорност за верността на данните в декларацията по ал. 2, т. 5. 

(4) Средствата по ал. 1 се изплащат или възстановяват по определените в Националния план за действие по заетостта размери за съответната календарна година според действително отработеното през месеца време за всяко наето по трудово правоотношение лице. 

(5) Обезщетението за неизползван основен платен годишен отпуск по чл. 224 от Кодекса на труда е за сметка на работодателя. 

Чл. 30. 

(5) При наемане на безработни лица на трудов договор по програми и мерки на непълно работно време (почасова работа) размерът на трудовото възнаграждение се определя според законоустановените работни часове за съответния месец. 

Защита и запазване на заетостта

Чл. 50. (1) Работодателят може да кандидатства за ползване на насърчителни мерки за заетост и обучение при следните условия: 

1. да няма изискуеми публични задължения; 

2. да е регистриран по действащото законодателство; 

3. към момента на подаване на заявките за ползване на насърчителните мерки по чл. 56, ал. 4 ЗНЗ числеността на персонала в предприятието да не е по-малка от средносписъчната численост за последните 6 месеца. 

(2) Работодателят може да докаже с писмена декларация обстоятелствата по ал. 1, т. 1, като за верността им носи наказателна отговорност. 

(3) Работодателят ползва насърчителни мерки за заетост и обучение по чл. 17, ал. 2, т. 4 ЗНЗ при следния ред:
1. дирекция "Бюро по труда" обявява ежемесечно на информационното табло и най-малко в две местни или регионални средства за масово осведомяване насърчителните мерки и финансовите средства, за които може да сключва договори с работодатели през следващия месец; 

2. в 7-дневен срок от обявяването по т. 1 работодателят подава в дирекция "Бюро по труда" заявка за свободните работни места по образец, утвърден от изпълнителния директор на Агенцията по заетостта, и необходимите документи за ползване на насърчителната мярка;
3. в 3-дневен срок след изтичането на срока по т. 2 Съветът за сътрудничество обсъжда подадените заявки и предлага на директора на дирекция "Бюро по труда" списък на работодателите, с които да бъде сключен договор през съответния месец; 4. подборът на работодателите се извършва при условията на ал. 1 и по критерии, утвърдени от министъра на труда и социалната политика; 

5. списъкът на одобрените работодатели се изнася на информационното табло на дирекция "Бюро по труда" не по-късно от 7 дни след изтичането на срока по т. 2; 

6. директорът на дирекция "Бюро по труда" уведомява писмено Съвета за сътрудничество за сключените през месеца договори с работодатели; 

Проведе се втория републикански фестивал на хората с увреждания в кв. „Църква“ гр. Перник. В него се изявиха хора, пристигнали от различни краища на страната. Началото откри патронът на фестивала кмета на Перник Росица Янакиева. На събитието присъстваха още председателят на общинския съвет на Перник Добри Митрев, зам.кметът Иванчо Христов, председателят на Съюза на инвалидите в България Красимир Коцев и др.

От името на хората с увреждания бяха връчени специални плакети с емблемата на Съюза, на кмета Росица Янакиева, на Красимир Коцев и на Добри Митрев.

Празникът започна с химна на инвалидите, пяха се много песни и се рецитираха стихове. В определено за целта помещение бяха изложени произведенията и творбите на участниците.

Хумористът, родом от с. Ноевци Милко Матеев рецитира свои стихотворения.

Съставители: инж. Румен Петков

